Делото е образувано с жалба на Е. Н. Мусколиева с ЕГН [ЕГН] с адрес [населено място], ж.к "Е.  срещу фиш за налагане на глоба серия Л № ., издадена от ОД МВР Б., с който е наложено наказание глоба в размер на 200 лв. за това, че на 01.09.2018г. в 11.15ч. в [населено място], на ул. "И. В. е извършено нарушение на правилата на чл. 98, ал.2, т.4 от ЗДП - неправилно паркиране на място, определено за хора с трайни увреждания с лек автомобил "Т." с рег.  [рег.номер на МПС] .
В жалбата се посочва, че М. е получила единствено уведомление за наложена глоба, без да е връчен самия фаш, с който тази глоба е наложена, но тъй като тя има талон за паркиране на места, определени за хора с трайни увреждания, е поискала с жалба до Началника на КАТ Б. издадения фиш за налагане на глоба да бъде отменен, но това не е направено.  
Съдът намира жалбата за недопустима, като посочва, че на съдебен контрол за законосъобразност подлежат наказателни постановления и електронни фишове, с които са наложени административни наказания. Атакуваният фиш не е от тази категория и не подлежи на съдебен контрол по реда на чл. 59 и сл. от ЗАНН. 
Съдът посочва, че в случай на подадено възражение срещу издадения фиш, издателя на фиша - ОДМВР Б. следва да анулира фиша и на нарушителя да бъде съставен акт за установяване на административно нарушение, съгласно разпоредбата на чл. 186, ал.2 от ЗДвП и чл. 39, ал.3 от Закона за административните нарушения и наказания. По този начин ще бъде образувано административнонаказателно производство, в чиито ход е възможно да бъде наложено наказание на нарушителя с наказателно постановление, което подлежи на съдебен контрол по реда на чл. 59 и сл. от ЗАНН. 
Предвид горното съдът счита, че жалбата е недопустима и следва да бъде оставена без разглеждане, а образуваното административнонаказателно производство следва да бъде прекратено.
Предвид горното и на основание чл. 63, ал.2 от ЗАНН, съдът 

                                              РАЗПОРЕДИ:

ОСТАВЯ без разглеждане жалба на Е. Н. М. с ЕГН [ЕГН] с адрес [населено място], ж.к "Е.  срещу фиш за налагане на глоба серия Л № 0195350, издадена от ОД МВР Б., с който е наложено наказание глоба в размер на 200 лв. и ПРЕКРАТЯВА производството по НАХД № 1243/2019г. по описа на РС - Благоевград.

Разпореждането подлежи на касационно обжалване в 7 дневен срок от съобщаване на страните пред Благоевградски административен съд.

                                     РАЙОНЕН СЪДИЯ:.........................